**Jukka Antero Käyhkö** (s. 22. heinäkuuta 1964 Helsinki) on suomalainen maantieteilijä ja Turun yliopiston maantieteen professori. Suomen ilmastopaneelin jäsen (2020–2023) painopistealueenaan maantiede ja ilmasto-opetus. Häntä on haastateltu tiedotusvälineissä muun muassa ilmastokokouksiin ja muuttuvaan ilmastoon liittyvissä uutisaiheissa. 

Käyhkö tuli ylioppilaaksi Sibelius-lukiosta (1983). Hän valmistui Helsingin yliopistosta filosofian kandidaatiksi (maantieteen ja biologian aineenopettaja, 1991) ja lisensiaatiksi (1994). Hän suoritti tohtorintutkintonsa Readingin yliopistossa Britanniassa (Ph.D. 1997). Hänen englanninkielinen, luonnonmaantieteen ja sedimentologian alaan kuuluva väitöstutkimuksensa oli otsikoitu *Aeolian activity in subarctic Fennoscandia - distribution, history and modern processes* (Tuulieroosio Pohjois-Fennoskandiassa – levinneisyys, historia ja nykyiset prosessit) Turun yliopiston dosenttina hän oli ennen professuuriaan vuosina 2002–2004.

Työurallaan hän on toiminut muun muassa kustannustoimittajana (Weilin+Göös, 1991), Turun yliopiston assistenttina (1996–2003) ja Suomen Akatemian Globaalimuutoksen tutkimusohjelman (Figare) ohjelmajohtajana (Turun yliopisto, 1998–2002) sekä Helsingin yliopiston yliopistonlehtorina ja vs. professorina (2003–2004). Turun yliopiston maantieteen professori hän on ollut vuodesta 2004 lähtien.

Tutkimustyössään Käyhkö on keskittynyt erityisesti luonnonmaantieteen, globaalien ympäristökysymysten, ilmastonmuutoksen, kaupunki-ilmaston, eolisen sedimentologian ja tulvien aihepiireihin. Hän on toiminut Suomen Maantieteellisen Seuran puheenjohtajana 2004–2005 ja Seuran kansainvälisen Fennia-aikakauskirjan toimitussihteerinä ja päätoimittajana 2005–2012. Käyhkö on laatinut yhdessä hydrologi Esko Kuusiston kanssa teoksen *Globaalimuutos : Suomen Akatemian Figare-ohjelma* (2004). Käyhkö on Turun Sanomien kolumnisti vuodesta 2019 alkaen.

Lähteet
-------

1. 1 2 3 4 5 6  *Suomen professorit 1640–2007*, Professoriliitto, 2008 (ISBN 978-952-99281-1-8 ja 978-952-99281-2-5, viitattu 13 tammikuuta 2020), s. 351View and modify data on Wikidata
2. 1 2  Jukka Käyhkö. Professor, Geography Turun yliopisto, utu.fi. Viitattu 13.1.2019. (englanniksi)
3. ↑  Valtioneuvosto nimitti uuden ilmastopaneelin, puheenjohtajana jatkaa Markku Ollikainen  19.12.2019. Ilmastopaneeli, ilmastopaneeli.fi. Viitattu 13.1.2020.
4. ↑  Turkulaisprofessori Jukka Käyhkö Suomen ilmastopaneelin jäseneksi  20.12.2019. Turun Sanomat, ts.fi. Viitattu 13.1.2020.
5. ↑  Iiro Andersson: Professori Jukka Käyhkö povaa Kööpenhaminaan työlästä kokousta  7.12.2009. Yleisradio, yle.fi. Viitattu 13.1.2020.
6. ↑  Jouni Koutonen: Elämme erilaisessa ilmastossa 30 vuoden kuluttua, mutta millaisessa?  22.4.2018. Yleisradio, yle.fi. Viitattu 13.1.2020.
7. ↑  Käyhkö, Jukka Antero: Arkistoitu kopioAeolian activity in subarctic Fennoscandia : distribution, history and modern processes (Ph.D. thesis / University of Reading)  1997. University of Reading, teostiedot via Ethos, ethos.bl.uk.  Arkistoitu 22.9.2021. Viitattu 13.1.2020. (englanniksi)
8. ↑  Bäcksbacka Katja: Väitökset: Filosofian lisensiaatti Jukka Käyhkö... (maksumuuri, tilaajille)  1.12.1997. Helsingin Sanomat, hs.fi. Viitattu 13.1.2020.

Aiheesta muualla
----------------

* Jukka Käyhkön Google Scholar -profiili (englanniksi) (scholar.google.com)
* Jukka Käyhkö. University of Turku, Department of Geography and Geology (englanniksi) (researchgate.net)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2

 |
|  |
| Kansalliset | 
* Suomi (KANTO)

 |
|  |
| Tieteilijät | 
* Google Scholar
* ORCID
* Publons
* ResearcherID
* Scopus

 |

 |